
Ministru kabineta rīkojums Nr. 836
Rīgā 2025. gada 10. decembrī (prot. Nr. 51 59. §)
Par apropriācijas pārdali starp Izglītības un zinātnes ministrijas budžeta apakšprogrammām
· 1. Atbalstīt apropriācijas pārdali 2025. gadā no Izglītības un zinātnes ministrijas budžeta apakšprogrammas 03.01.00 "Augstākās izglītības programmu nodrošināšana" prioritārā pasākuma "Inovatīvas valsts digitālās pārvaldības zinātniskās un mācību kompetences attīstība ar tenūra modeli un studiju programmu" 56 955 euro apmērā un prioritārā pasākuma "Augstākā izglītība" 66 741 euro apmērā uz budžeta apakšprogrammu 09.10.00 "Murjāņu sporta ģimnāzija" 123 696 euro apmērā, lai nodrošinātu Murjāņu sporta ģimnāzijas darbību un izglītības programmu īstenošanu 2025. gadā.
· 2. Atbalstīt apropriācijas pārdali 2025. gadā no Izglītības un zinātnes ministrijas budžeta apakšprogrammas 03.01.00 "Augstākās izglītības programmu nodrošināšana" prioritārā pasākuma "STEM skolotāju sagatavošanas programma" 242 704 euro apmērā uz budžeta programmu 07.00.00 "Informācijas un komunikāciju tehnoloģiju uzturēšana un attīstība" 242 704 euro apmērā, lai nodrošinātu Izglītības un zinātnes ministrijas tehniskā aprīkojuma un datortehnikas atjaunošanu, kā arī atbalsta programmatūras atjauninājumu iegādi.
· 3. Izglītības un zinātnes ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei atbilstoši šā rīkojuma 1. un 2. punktam.
· 4. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā rīkojuma 1. un 2. punktā minēto apropriācijas pārdali un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas pārdali.

